زراعت اور کاشتکاروں کی فلاح و بہبود کی وزارت
پی پی پی موڈ میں نئی اسکیمیں
کئے جانے والے مختلف اقدامات خصوصی طور پر انڈیا ڈجیٹل ایکو سسٹم اِن ایگریکلچر اور مجوزہ ایگری اسٹیک کے بارے میں اسٹئیرنگ کمیٹی قائم کی گئی
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ مختلف میدانوں اور شعبوں میں کئے جانے والے اقدامات خصوصی طورپر انڈیا ڈجیٹل ایکوسسٹم اِن ایگریکلچر  اور مجوزہ ایگری اسٹیک ، نفاذ کے تجربات سمیت کے سلسلے میں مشورہ دینے کے لئے حکومت ہند کی مختلف وزارتوں کے ماہرین ، میدانوں / دائرہ کار ، تعلیمی اور تحقیقی اداروں نجی ٹیک پلئیرس اور دیگر متعلقین پرمشتمل اسٹیئرنگ کمیٹی کی تشکیل کی گئی ہے۔
اس کے علاوہ زراعت اور کسانوں کی بہبود کی وزارت نے 11 جولائی 2022 کو نئی دلی میں ایک ڈجیٹل زراعتی متعلقین کی مشاورتی میٹنگ کا انعقاد کیا ،جس کا مقصد پرائیویٹ ایگری ٹیک پلئیرس اور ایگری ویلیو چین کے متعلقین کے ساتھ پبلک سیکٹر ریسرچ اینڈ ایکسٹینشن انسٹی ٹیوشنز کی شمولیت سے کسانوں کو ڈجیٹل اور ہائی ٹیک خدمات فراہم کرانے کے لئے پبلک پرائیویٹ پارٹنر شپ کے لئے ایک وژ ن تیار کرنا تھا۔
حکومت ہند نے ایگری ٹیک کے میدان میں اسٹارٹ اپس کی فائننسنگ کے لئے ایک معاون سرمایہ کے ماڈل کے تحت نابارڈ کے ذریعہ ایک فنڈ قائم کرنے کے بارے میں مرکزی بجٹ 2022 میں اعلان کیا ہے۔
زراعت میں ڈرون ٹکنالوجیز کے منفرد فائدوں پر غور کرتے ہوئے زراعت اور کسانوں کی بہبود کے محکمے نے کیڑے مار دوا اور تغذیہ کے چھڑکاؤ کے لئے معیاری طریقہ کار  دسمبر 2021 میں عوام کے لئے جاری کئے ہیں ، جن میں ڈرون کو موثر اور محفوظ طریقے سے چلانے کے لئے مختصر ہدایات درج کی گئی ہیں۔کسانوں اور اس شعبے کے دیگر متعلقین کے لئے اس ٹکنالوجی کو سستی بنانے کے مقصدسے زرعی ڈرون اور ان میں لگائے جانے والے لوازمات خریدنے کے لئے 100فیصد مالی امداد  ،ساتھ ہی انڈین کونسل آف ایگریکلچرل ریسرچ کے فارم مشینری ٹریننگ اینڈ ٹیسٹنگ انسٹی ٹیوٹ ، کرشی وگیان کیندر  اور ریاستی ایگریکلچرل یونیورسٹیوں  کو سب – مشن آن ایگریکلچرل میکانائزیشن کے تحت عارضی مصارف اورکسانوں کے کھیتوں میں مظاہرے کے لئے ایف پی اوز کو 75 فیصد کی درسے امداد فراہم کی گئی ہے۔
سال 19-2018 میں راشٹریہ کرشی وکاس یوجنا  کے تحت ایک پروگرام ‘‘ اختراع اور زرعی کاروبار کی ترقی ’’ شروع کیا گیا ،جس کا مقصد مالی امداد فراہم کراتے ہوئے اور انکیوبیشن ایکو سسٹم کو فروغ دیتے ہوئے اختراع اور زرعی کاروبار کو فروغ دینا تھا ۔اس پروگرام کے تحت اسٹارٹ اپس کی زراعت اور متعلقہ شعبوںمیں پیش آنے والے چیلنجوں کوحل کرنے کے لئے اختراعی ٹکنالوجی کے استعمال کے واسطے حوصلہ افزائی جاتی ہے۔اس پروگرام کے تحت اس پروگرام کے نفاذ کے محکمے کے مقرر شدہ نالج پارٹنرز اور ایگری بزنس انکیوبیٹرز کے ذریعہ مالی امداد فراہم کرانے کے مقصدسے زراعت کے مختلف اور متعلقہ شعبوں میں مجموعی طور پر 799 اسٹارٹ اپس کا انتخٓاب کیا گیا ہے۔
انڈین کونسل آف ایگریکلچر ریسرچ  سال 17-2016 میں شروع کئے گئے نیشنل ایگریکلچرل انوویشن فنڈ  پروجیکٹ کے تحت زراعت پر مبنی اسٹارٹ اپس کی مدد کررہی ہے۔اس میں  انوویشن فنڈ ، انکیوبیشن فنڈ اور نیشنل کوآرڈی نیٹنگ یونٹ شامل ہیں۔
1-عنصر 1: 10زونل ٹکنالوجی مینجمنٹ یونٹس اور 89 انسٹی ٹیوٹ ٹکنالوجی مینجمنٹ یونٹس  ،جو کہ 99 آئی سی اے آر اداروں میں قائم کی گئی ہیں، اختراعات کے بندوبست ، دانشورانہ اثاثو ں کو دکھانے اور دانشورانہ املاک کے بندوبست اور ان اداروں میں ٹکنالوجیز کی منتقلی / کمرشیلائیزیشن سے متعلق معاملات سے نمٹنے کے مقصد سے ایک سنگل ونڈو میکانزم فراہم کراتی ہیں۔
2- عنصر 2 : متعلقین کو نئی ٹکنالوجیز فراہم کرانے کے عمل کو تیز کرنے کے لئے زراعت پر مبنی انکیوبیٹر سینٹرس  قائم کئے گئے ہیں۔تصدیق شدہ ٹکنالوجیز کے انکیوبیشن / کمرشیلائزیشن کے واسطے زرعی تحقیق وترقی  زرعی تحقیق وترقی کے اداروں کے لئے مطلوبہ لنک فراہم کرانے والے نوڈل پوائنٹ ہیں۔اب تک زراعت پر مبنی 50 انکیوبیشن سینٹر قائم کئے گئے ہیں اور این اے آئی ایف اسکیم کے تحت آئی سی اے آر نیٹ ورک میں کام کررہے ہیں۔